 Aadan Ducaale oo BBC-da la hadlay ayaan weydiinay in ujeeddadoodu ay tahay inay awood ciidan u adeegsadaan arrin uu kiiskeeda horyaallo maxkamad caalami ah, wuxuuna yiri: Dastuurka waddanka Kenya wuxuu awood siiyay Madaxweynaha, wuxuu awood siiyay ciidamada milatariga ee Kenya, kuwa badda iyo kuwa cirkaba, wuxuuna farayaa inay waqti kasta ilaaliyaan xuduudaha iyo jiritaanka Kenya, marka haddii la waayo waanwaan diblomaasiyadeed, madaxweynuhu wuxuu ku khasban yahay inuu difaaco dastuurka waddankan ee uu ku dhaartay. 